Publicistikaliq stil

PUBLICISTIKALÍQ STIL
«Publicistika» termini latınnıń publicus — kópshilik degen sózinen alınǵan. Publicistikalıq stil — kópshilikke túsinikli jazba ádebiy 
til stiliniń bir túri. Stildiń bul túrine xalıqtıń kúndelik turmısına baylanıslı shıǵarılıp atırǵan jámi etlik-siyasiy ádebiyatlar, gazeta-jurnal maqalaları, ocherkler tiliniń stili kiredi.Publicistikalıq stilde kórkem ádebiyat, is qaǵazları hám ilimiy-
texnikalıq ádebiyatlar tiliniń stiline tán bolǵan belgileri ushırasadı. 
Biraq, óziniń tematikası, mazmunı, sóz qollanıw hám kópshilikke ılayıqlanıw belgilerine qaray ózine tán ózgeshelikke iye boladı. Ol 
xalıqtıń hár kúngi turmısı menen tıǵız baylanıslı boladı. Xalıqtıń jámiyetlik-siyasiy turmısı, miynetkeshlerdi ádep-ikramlılıq ideyalar ruwxında tárbiyalaw, xalıq xojalıǵınıń jetiskenliklerin násiyatlaw gazeta-jurnal hám siyasiy ádebiyatlar arqalı iske asırıladı. Bul wazıypalardı iske asırıwda publicistikalıq shıǵarmalardıń tili kópshilikke túsinikli, leksikalıq, grammatikalıq hám orfografiyalıq jaqtan jazba ádebiy tilde qáliplesken sózlerdi paydalanadı.Publicistikalıq stilde qollanılatuǵın gápler kórkem ádebiyat stilinde-
gidey tábiyat kórinisleri, obraz jasaw qurallarınıń qatnası sıyaqlı til materialların qollanbaydı. Sonday-aq, is qaǵazlarınıń stiline tán bolǵan standart, shtamp túrindegi sózler hám konstrukciyalar kem ushırasadı.Házirgi waqıtta publicistikalıq stildiń formaları kóp. Radio hám 
televidenieden esittiriletuǵın informaciyalıq xabarlar, bayanatlar, ilim hám texnika, mádeniyat hám ekonomikanıń jetiskenlikleri boyınsha maqalalar, ocherkler hám t. b. túrleri bar.

Kategoriya:Qaraqalpaq tili